
REGULAMENT

privind  constituirea,  organizarea, funcționarea și atribuțiile Aparatului tehnic al Asociației de Dezvoltare Intercomunitară pentru servicii în sectorul de apă și apă uzată din județul Satu Mare

Asociația de Dezvoltare Intercomunitară pentru servicii în sectorul de apă și apă uzată din județul Satu Mare își constituie, în conformitate cu prevederile  din Statutul Asociației,  un Aparat tehnic de specialitate, a cărui organizare, funcționare și  atribuții  sunt stabilite prin prezentul Regulament.

Capitolul I - Organizarea Aparatului tehnic

Pentru realizarea scopului și obiectivelor care au stat la baza înființării ei, Asociația își constituie un Aparat Tehnic  de specialitate conform prevederilor Statutului Asociației de Dezvoltare Intercomunitară pentru servicii în sectorul de apă și apă uzată în județul Satu Mare.. 
Conform art. 242 din Codul Muncii aprobat prin Legea nr. 53/2003 din 24 ianuarie 2003, republicată, Regulamentul intern cuprinde cel puţin următoarele categorii de dispoziţii:

1.  reguli privind protecţia, igiena şi securitatea în muncă în cadrul unităţii; 
2. reguli privind respectarea principiului nediscriminării şi al înlăturării oricărei forme de încălcare a demnităţii;
3.  drepturile şi obligaţiile angajatorului şi ale salariaţilor;
4.  procedura de soluţionare a cererilor sau reclamaţiilor individuale ale salariaţilor;
 5. reguli concrete privind disciplina muncii în unitate;
 6. abaterile disciplinare , sancţiunile aplicabile și reguli referitoare la procedura disciplinară; 
 7. modalităţile de aplicare a altor dispozitii legale sau contractuale specifice;
 8. criteriile si procedurile de evaluare profesionala a salariatilor. 
 Regulamentul intern se aduce la cunoştinţă salariaţilor prin grija angajatorului şi îşi produce efectele faţă de salariaţi din momentul încunoştiinţării acestora. 
Obligaţia de informare a salariaţilor cu privire la conţinutul regulamentului intern trebuie îndeplinită de angajator. Regulamentul intern va fi afișat pe pagina de internet a angajatorului la adresa http://adi-apa-satumare.ro/
Orice modificare ce intervine în conţinutul regulamentului intern este supusă procedurilor de informare prevăzute la art. 243 din Codul Muncii.

Orice salariat interesat poate sesiza angajatorul cu privire la dispoziţiile regulamentului intern, în măsura în care face dovada încălcării unui drept al său.
Controlul legalităţii dispoziţiilor cuprinse în regulamentul intern este de competenţa instanţelor judecătoreşti, care pot fi sesizate în termen de 30 de zile de la data comunicării de către angajator a modului de soluţionare a sesizării formulate ls regulamentul intern.

Art.1  Statul de funcții, organigrama și politica de personal a Asociației, inclusiv a organizării Aparatului tehnic al Asociației, inclusiv modificările acestora,  se aprobă de către Adunarea generală a Asociației, conform prevederilor  din Statutul Asociației.
Art.2 Asociația are un buget propriu, care se constituie din cotizațiile  aprobate de Adunarea Generală a Asociației, la propunerea Consiliului Director, din dobânzi, donații și orice alte surse de venituri prevăzute de lege sau de statut. Bugetul de venituri și cheltuieli al Asociației se aprobă anual, cel mai târziu până la finele trimestrului I al anului la care se referă bugetul. Sumele rămase necheltuite în anul bugetar curent, se reportează în bugetul anului următor.

Art.3  Angajarea personalului Aparatului tehnic se va face prin decizie a Consiliului Director, cu respectarea politicii de personal aprobată de Adunarea generală și ținând cont de bugetul aprobat de adunarea generală. 
Art.4 Condițiile de ocupare a posturilor, drepturile de salarizare, durata concediului de odihnă și alte drepturi ale personalului angajat sunt stabilite de către Consiliul Director, în funcție de calificarea profesională, vechimea în muncă, resursele financiare ale Asociației și legislația în vigoare, prin negociere directă cu solicitanții acestora, conform prevederilor din prezentul Regulament. 
 Recrutarea personalului se face prin metoda selecției de dosare. Angajarea se face pe bază de contracte individuale de muncă semnate de președintele Asociației și/sau de directorul executiv al Aparatului Tehnic și se înregistrează la Inspectoratul Teritorial de Muncă Satu Mare, în conformitate cu prevederile Codului Muncii.

Art.5  Conform organigramei și a Statului de funcții aprobate prin Hotărârea Asociației nr. 5/07.03.2017, Aparatul Tehnic al Asociației are următoarea structură:

· Director executiv
· Compartimenti Juridic

· Departamentul guvrenanță corporativă, Monitorizare Contract de Delegare

· Departament Implementare Proiecte

· Departament Master PLAN, Strategii de Dezvoltare, Programe

· Compartiment secretariat, financiar, resurse umane, achiziții

            Capitolul II – Funcționarea Aparatului tehnic
Art. 1   Aparatul tehnic își desfășoară activitatea în sediul Asociației din municipiul Satu Mare,   P-ța 25 Octombrie nr. 1, dat în administrare, cu titlu gratuit, pe perioada existenței Asociației, de către Consiliul Județean Satu Mare. 

Art. 2   Pentru asigurarea condițiilor necesare funcționării în condiții optime a Aparatului tehnic, va fi achiziționată, respectând legislația în vigoare, logistica necesară, respectiv: mobilier, tehnică de calcul, copiatoare, autoturisme , servicii de telefonie /internet precum și alte bunuri necesare desfășurării activităților curente,  a căror plata se va face din resursele financiare ale Asociației în limita bugetului de venituri și cheltuieli aprobat.
Art. 3  Atribuțiile, responsabilitățile și limitele de competență ale fiecărui membru al Aparatului tehnic  se stabilesc prin fișa postului elaborată de directorul executiv.

Art. 4   Aparatul tehnic va funcționa, pe toată durata existenței, în conformitatea cu prevederile prezentului Regulament. Modificările la Regulament se vor aproba prin Hotărâre a Adunării Generale, la propunerea  Consiliului Director.

Art. 5  Toate disputele născute din sau în legătură cu Regulamentul de organizare și funcționare, inclusiv orice problemă privind interpretarea, validitatea sau încetarea acestuia, care nu pot fi rezolvate pe cale amiabilă, vor fi duse spre soluţionare instanţelor judecătoreşti competente.
Capitolul III – Atribuțiile Aparatului Tehnic
1. Directorul executiv al Aparatului tehnic
Conducerea activităţii curente a Asociaţiei este asigurată de către Directorul Executiv numit  prin decizie de către Consiliul Director al Asociației.  

(1) Directorul Executiv asigură conducerea activităţii curente a Asociaţiei în baza unui contract individual de muncă.

(2) Atribuţiile şi responsabilităţile directorului executiv sunt:
I. Atribuții și responsabilități privind activitatea proprie a Aparatului tehnic

a) Conduce nemijlocit şi efectiv întreaga activitate curentă  a Asociaţiei.

b) Urmăreşte realizarea întocmai a deciziilor Consiliului Director.

c) Asigură realizarea obiectivelor Asociaţiei propuse de Consiliul Director şi aprobate de Adunarea Generală a Asociaţiei.

d) Semnează cu personalul angajat Contractele de muncă și Actele Adiţionale la Contractele de muncă, asigurându-se de înregistrarea lor la Inspectoratul Teritorial de Muncă Satu Mare, în conformitate cu prevederile Codului Muncii și  întocmește fisele de post. Aprobă deciziile de personal, anchetele disciplinare, deciziile de încetare a Contractelor Individuale de Muncă.

e) Urmăreşte modul de acordare a drepturilor salariale lunare cuvenite personalului Aparatului Tehnic.

f) Stabileşte competenţele şi răspunderile pe niveluri ierarhice şi structuri organizatorice, a relaţiilor dintre ele şi face delegări de competenţă.

g) Aprobă stimularea personalului pentru activitatea depusă în cadrul Asociaţiei.

h) Propune motivat Consiliului Director modificarea structurii organizatorice a Aparatului Tehnic atunci când acest lucru se impune.
i)    Încheie acte juridice în numele şi pe seama Asociaţiei, conform legii și în limitele prevăzute în Statutul Asociației.

j)    Asigură întocmirea situațiilor financiare ale Asociației, în conformitate cu legislația în vigoare, pe care le prezintă Comisiei de cenzori a Asociației. În lipsa unui responsabil economic care poate semna bilanțul, serviciul poate fi delegat unei persoane fizice autorizate CECCAR (expert contabil) sau unei persoane juridice autorizate CECCAR (firme de contabilitate),  pe bază de contract de servicii.

k) Prezintă adunării generale raportul de activitate pe perioada anterioară, execuţia bugetului de venituri şi cheltuieli, bilanţul contabil, proiectul bugetului de venituri şi cheltuieli al exerciţiului  financiar viitor şi proiectul programelor Asociaţiei; 

l) În relaţia cu Asociaţii, monitorizează plata cotizaţiei anuale de către aceştia la bugetul Asociaţiei şi aplică  măsurile aprobate de către Consiliul Director care urmează să fie luate împotriva Asociaţilor  care nu şi-au achitat cotizaţia datorată în termenul aprobat prin  hotărâre a  Adunării Generale;

m)  Aprobă operaţiunile de încasări şi plăţi, potrivit competenţelor legale, având dreptul de semnătură  pentru operațiunile bancare. 
n) Alături de președintele Asociației, are calitatea de ordonator de credite, în limita bugetului aprobat. 

o) Aprobă procedurile de achiziţionare a dotării necesare funcţionării aparatului tehnic al Asociaţiei potrivit legislaţiei specifice achiziţiilor publice de bunuri, servicii, lucrări. În vederea valorificării unei oportunităţi sau a rezolvării unei situaţii ce nu suportă întîrziere, destinate a asigura buna funcţionare a Asociaţiei, Directorul Executiv poate efectua operaţiuni de cumpărare produse şi servicii  cu depăşirea pragului valoric prevăzut la art. 25 alin. 2, lit. c din statut, sub condiţia informării ulterioare a Consiliului Director și a Asociaţilor. Valoarea până la care Directorul Executiv poate efectua astfel de operaţiuni se situează pînă la concurenţa pragului maxim valoric prevăzut de legislaţia achiziţiilor publice pentru cumpărarea directă de produse şi servicii.

p) Semnează, în numele Asociaţiei, contractele comerciale cu prestatorii /furnizorii de servicii şi produse (apa, canal, electricitate, gaz, telefonie, birotica, servicii externalizate, etc) necesare desfăşurării în bune condiţii a activităţii Aparatului Tehnic al Asociaţiei; 

q) Stabileşte măsurile ce trebuiesc luate în orice situaţii pentru bunul mers al Asociaţiei şi creşterea eficienţei întregii activităţi.

r) Informează Consiliul Director şi membrii Asociaţiei asupra modului de stabilire, angajare şi efectuare a cheltuielilor curente necesare funcţionării şi rezolvării activităţii Asociaţiei.
s) Îndeplineşte orice alte atribuţii prevăzute în Statut sau stabilite de Adunarea generală și/sau  Consiliul Director . 

II. Atribuții și responsabilități privind implementarea proiectelor privind înființarea de noi rețele de apă și canalizare, extinderea, reabilitarea infrastructurii de apă și apă uzată din județul Satu Mare 

        În pregătirea şi implementarea proiectelor privind înființarea de noi rețele de apă și canalizare, extinderea și reabilitarea infrastructurii de apă și apă uzată din județul Satu Mare finanţate prin  POS – Mediu și Programul Operațional Infrastructură Mare (POIM)  urmărește  îndeplinirea următoarelor atribuţii :

a. Colaborează permanent cu Operatorul, Consultantul, Inginerul și Antreprenorii pentru soluționarea în timp util şi eficient a problemelor apărute pe parcursul implementării proiectului; 
b. Participă la ședințele periodice de progres și la cele de analiză organizate de antreprenor sau alte organisme implicate (OI, AM, Ministere, etc.) ;
c. Urmărește graficele de implementare a proiectului și prezintă periodic membrilor asociaților implicați și Adunării Generale a Asociației, situația la zi a stadiului implementării;
d. Exercită atribuţii şi sprijină Operatorul în parcurgerea procedurilor pentru obţinerea avizelor, acordurilor şi autorizaţiilor necesare; 

e. Coordonează activitățile de actualizarea Masterplanului și a listelor de lucrări prioritare rezultate din acestea;

f. Cooperază instituțional cu Consiliul Județean, Autoritățile locale și Operator în vederea actualizării, aprobării și implementării Master Planului, precum și corelarea acestuia cu alte strategii județene sau locale de dezvoltare în sectorul de apă și apă uzată. 

g. Verifică îndeplinirea prevederilor din Contractul de finanțare referitoare la sarcinile Asociației privind implementarea proiectului, respectiv:
· asigurarea contribuţiei din bugetele locale necesare cofinanţării Proiectului şi asigurarea cheltuielilor altele decât cele eligibile, în conformitate cuclauzele contractelor de finanțare şi cu prevederile hotărârilor consiliilor locale/consiliului judeţean, care fac parte integrantă din Cererea de Finanţare.

·  transmiterea la Autoritatea de management,  împreună şi solidar cu S.C. APASERV Satu Mare S.A, a dovezii privind includerea în bugetul propriu (din surse proprii/credite bancare, bugete locale) a sumelor aferente asigurării cofinanţării şi a cheltuielilor altele decât cele eligibile, cu excepţia TVA..
· actualizarea Contractul de Delegare, astfel încât acesta să corespundă cu prevederile Cererii de Finanţare, Contractului de Finanţare în general şi cu politica de tarifare în particular.

h. Acordă suport tehnic și semnează rapoartele de specialitate pentru proiectele de hotărâri, referitoare la activitatea Asociație,  care se supun aprobării Consiliului Județean Satu Mare. 

III.  Atribuții și responsabilități privind  monitorizarea Contractului de Delegare

Directorul executiv organizează și urmărește prin intermediul aparatului de specialitate îndeplinirea prevederilor Contractului de delegare și are ca atribuții specifice:
a) Supune aprobării Adunării Generale strategii privind îmbunătățirea și dezvoltarea Serviciilor, a programelor de reabilitare, extindere și modernizare a sistemelor de utilități publice existente, a programelor de înființare de noi sisteme, precum și a programelor de protecție a mediului  protecție a mediului elaborate de către Consiliul Director;
b) Consultă asociații în vederea stabilirii politicilor și strategiilor locale de organizare  și funcționare a Serviciilor;
c) Mediază conflictele între membri Asociației și operator, la cererea uneia dintre părți;
d) Prezintă Adunării generale a Asociației, anual sau ori de câte ori e nevoie, raport privind monitorizarea contractului de delegare;
e) Dispune controale sau expertize (după caz) de verificare a  activitatății Operatorului dacă situația o impune sau dacă se constată nerealizarea obligațiilor prevăzute în Contractul de delegare sau neîndeplinirea Indicatorilor de Performanță;
f) Asigură elaborarea caietului de sarcini şi a regulamentului Serviciului, consolidat şi armonizat pentru întreaga Arie a  Serviciului, pe care le supune spre aprobare adunării generale;

g) Asigură coordonarea proiectării şi execuţiei lucrărilor tehnico-edilitare, în scopul realizării acestora într-o concepţie unitară şi corelată cu programele de dezvoltare economico-socială a localităţilor, de amenajare a teritoriului, urbanism şi mediu;

h) Solicită informaţii cu privire la nivelul şi calitatea Serviciului furnizat/prestat şi cu privire la modul de întreţinere, exploatare şi administrare a bunurilor din proprietatea publică sau privată a Asociaţilor, încredinţate pentru realizarea Serviciului ;

i)  Monitorizează şi controlează modul de respectare a obligaţiilor şi responsabilităţilor asumate de Operator prin Contractul de Delegare cu privire la: 

· modul de respectare şi de îndeplinire a obligaţiilor contractuale asumate de Operator, în special respectarea indicatorilor de performanţă stabiliţi prin Contractul de Delegare, inclusiv în relaţia cu utilizatorii, 

·  gestionarea şi administrarea Serviciului de către Operator pe criterii de eficienţă economică şi managerială;
· modul de administrare, exploatare, conservare şi menţinere în funcţiune, dezvoltare sau modernizare a sistemelor de utilităţi publice, mai ales exploatarea eficientă şi în condiţii de siguranţă a sistemelor de utilităţi publice sau a altor bunuri aparţinând patrimoniului public şi/sau privat al Asociaţilor, afectate Serviciului, 

şi în acest sens elaborează rapoarte de monitorizare trimestriale pe care le prezintă adunării generale;

IV Competențe prevăzute de Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, aprobată cu modificări şi completări prin Legea nr. 111/2016, cu modificările şi completările ulterioare; 

În exercitarea calității de autoritate publică tutelară în raport cu operatorul S.C. APASERV Satu Mare S.A,  urmărește exercitarea de către Asociație a următoarelor competențe:
a) propunerea de candidaţi pentru funcţiile de membri ai consiliului de administraţie cu respectarea condiţiilor de calificare şi experienţă profesională şi selecţie prevăzute de OUG 109/2011;
 b) întocmirea Scrisorii de aşteptări şi publicarea pe pagina proprie de internet pentru a fi luată la cunoştinţă de candidaţii la postul de administrator sau director înscrişi pe lista scurtă;

 c) monitorizarea și evaluarea prin reprezentanţii săi în adunarea generală a acţionarilor a performanţei consiliului de administraţie, pentru a se asigura că sunt respectate principiile de eficienţă economică şi profitabilitate în funcţionarea societăţii;

 d) asigurarea transparenţei politicii de acţionariat  în cadrul societăţii faţă de care exercită competenţele de autoritate publică tutelară;
 e) propunerea spre avizare de către Consiliului director și AGA Adi, după parcurgerea etapelor de negociere, a Planului de administrare și a indicatorilor de performanță ai Consiliului de administrație al operatorului.
   f) monitorizarea evaluarea și raportarea , prin structurile de guvernanţă corporativă proprii, a  indicatorilor de performanţă financiari şi nefinanciari, anexă la contractul de mandat;
   g) alte atribuţii prevăzute de O.U.G 109/2011/2011 privind guvernanţa corporativă a întreprinderilor publice și de normele metodologice aferente;

 2. Compartimentul Juridic

1. asigură consultanţă juridică şi reprezentarea în instanţă pentru soluţionarea cauzelor în care este parte Asociația de Dezvoltare Intercomunitară pentru servicii în sectorul de apă și apă uzată din județul Satu Mare;

2. întocmeşte, verifică şi avizează din punct de vedere juridic documentele elaborate din cadrul Asociației;

3. elaborează/verifică şi avizează, după caz,  din punct de vedere juridic contractele de achiziţii publice încheiate de către Asociație; 

4. întocmeşte şi înaintează pentru promovare note, referate şi proiecte de dispoziţie;

5. asigură elaborarea sau verificarea proiectelor de hotărâre ce urmează a fi supuse aprobării Adunării Generale  a Asociației; 

6. modifică Actul constitutiv și Statutul Asociației;

7. înscrie actele aditionale la greafa de pe lîngă Judecătoria Satu Mare;

8. urmărește adoptarea, de către toți asociații, a  hotărârilor solicitate de către Asociație; 

9. participă  în  comisiile  de  achiziţii  publice;

10. soluţionează  sesizările  şi  reclamaţiile  ce  apar  în  legătură  cu  sarcinile  de  serviciu, precum  şi  altele  repartizate  de  conducere;

11. asigură convocarea/activitatea de secretariat a Consiliului Director al Asociației

12. îndeplineşte alte activităţi dispuse de conducerea Asociației; 

3.Departamentul Guvernanță corporativă, Monitorizare Contract de Delegare 

A. Guvernanță corporativă
1. asigură interfața dintre autoritatea publică tutelară și Adunarea generală a acționarilor                S.C. APASERV  Satu Mare S.A;
2. în baza hotărârii AGA ADI organizează delanșarea procedurii de selecție  pentru a propune candidați de membri ai Consiliului de administrație  al S.C. APASERV  Satu Mare S.A, cu respectarea condiţiilor de calificare şi experienţă profesională şi selecţie prevăzute  O.U.G 109/2011/2011 privind guvernanţa corporativă a întreprinderilor publice;

3. întocmeaște scrisoarea de aşteptări şi o publică pe pagina proprie de internet pentru a fi luată la cunoştinţă de candidaţii la postul de administrator sau director înscrişi pe lista scurtă;
4. elaborează termenii de referință pentru contractarea expertului independent specializat în recrutarea resutrselor umane;
5. colaborează cu comitetul de nominalizare și renumerare al consiliului din cadrul SC. APASERV Satu Mare S.A pentru  elaborarea profilului membrilor consiliului de administrație prin cuantificarea cerințelor prevăzute  prevăzute în matricea consiliului conform H.G. 722/2016 privind aprobarea Normelor metodiologice de aplicare a unor prevederi din Ordonanța de urgență a Guvernului nr. 109/2011 privind guvernanţa corporativă a întreprinderilor publice;

6. efectuează evaluarea administratorilor în funcție care solicită reînnoirea mandatului;
7. transmite în termen de 5 zile de la data declanșării procedurii de selecție, acționarilor care dețin mai mult de 5% din capitalul social societății, profilul personalizat al consiliului pentru formularea de propuneri în vederea definitivării acestora;

8. publică anunțul privind selecția membrilor consiliului de administrație al S.C. APASERV  Satu Mare S.A;
9. analizează și negociază cu consiliul de administrație al Operatorului Planul de administrare și indicatorii de performanță propuși.
10.  monitorizează şi  evaluează  indicatorii de performanţă financiari şi nefinanciari anexaţi la contractul de mandate , întocmește și transmite raportările prevăzute de legislația specifică;
11. alte atribuţii prevăzute de Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, aprobată cu modificări şi completări prin Legea nr. 111/2016, cu modificările şi completările ulterioare; 
B. Monitorizare contract de delegare

a) monitorizează obligațiile și responsabilitățiler asumate de către operator prin Contractul de delegare și întocmirea Raportului de monitorizare care trebuie să conțină cel puțin referiri la următoarele aspecte:
· modul de respectare și de îndeplinire a obligațiilor contractuale asumate de operator, în special respectarea indicatorilor de performanță stabilțti prin contractul de delegare, inclusiv în relația cu utilizatorii; 

· gestionarea si administrarea Serviciului de către operator pe criterii de eficiență economică și managerială; 

· modul de administrare, exploatare, conservare si mentinere în funcțiune, dezvoltare sau modernizare a sistemelor de utilitati publice, mai ales exploatarea eficiență și in conditii de siguranta a sistemelor de utilității publice sau a altor bunuri apațtinând patrimoniului public și/sau privat al asociatilor, afectate Serviciului; 

· asigurarea protectiei mediului si a domeniului public; 

· asigurarea protectiei utilizatorilor.
· măsuri propuse
b) Supune spre avizare Consiliului Director și spre aprobare AGA ADI măsurile propuse în rapoartele de monitorizare a executarii Contractului de Delegare, 
c) Revizuirea  la cinci ani  a Contractului de delegare conform  art. 47 din Contractul de Delegare

d) Realizarea de Anchete de cinci ani – cf. art 38 din Contractul de Delegare- întocmirea documentației pentru  selectionarea experților 
C) Control Operator
1. Politici/strategii de tarifare/tarife: analizează propunerile de ajustare/modificare a prețurilor și tarifelor  transmisă de către operator împreună cu avizul ANRSC ;

2. propune AGA ADI aprobarea/respingerea ajustării și modificării tarifului unic și informează operatorul privind hotărârea luată.
3. elaborează caietului de sarcini și  regulamentului serviciului  consolidat și armonizat pentru întreaga arie a serviciului, modificarea, actualizarea  etc. și le supune spre aprobare AGA ADI
4. analizează/avizează și propune AGA ADI acordarea avizul conform asupra organigramei și a  regulamentului de organizare şi funcţionare al Operatorului, înainte de aprobarea acestuia de către Adunarea general a operatorului a operatorului.
5. analizează/avizează și propune AGA ADI acordarea avizul conform privind bugetul de venituri și cheltieli al operatorului, înainte de aprobarea acestuia în Adunarea general a acționarilor.
6. analizează/avizează și propune AGA ADI acordarea  avizul conform asupra programului de activitate şi strategiei propuse de consiliul de administraţie al societăţii înainte de aprobarea acestora de către adunarea generală a Operatorului;

7. analizează/avizează și propune AGA ADI acordarea  avizul conform asupra propunerii de înfiinţare de filiale cu condiţia ca obiectul principal de activitate al acestora să nu îl constituie captarea, tratarea şi distribuţia apei (cod CAEN 3600) sau colectarea şi epurarea apelor uzate (cod CAEN 3700);

8. analizează/avizează și propune AGA ADI acordarea  avizul conform asupra constituirii altor fonduri decât fondul de rezervă prevăzut de legea societăţilor comerciale şi a celor prevăzute în Contractul de Delegare, asupra destinaţiei şi cuantumului acestora, necesar pentru ca adunarea generală a  Operatorului să poată lua o hotărâre în acest domeniu; 

9. analizează/avizează și propune AGA ADI acordarea avizului asupra propunerile de modificare a actului constitutiv al Operatorului înainte de adoptarea lor;
10. analiza rapoartelor intocmite de catre operator altor documente produse de OR sau terte persoane;

4.Departamentul Implementare Proiecte

În pregătirea şi implementarea proiectelor privind înființarea de noi rețele de apă și canalizare, extinderea și reabilitarea infrastructurii de apă și apă uzată din județul Satu Mare” finanţate prin  POS – Mediu și Programul Operațional Infrastructură Mare (POIM) , îndeplineşte următoarele atribuţii :

1. Colaborează permanent cu Operatorul, Consultantul, Inginerul și Antreprenorii pentru soluționarea în timp util şi eficient a problemelor apărute pe parcursul implementării proiectului; 
2. Participă la ședințele periodice de progres și la cele de analiză organizate de antreprenor sau alte organisme implicate (OI, AM, Ministere, etc.) ;

3. Urmărește graficele de implementare a proiectului și prezintă periodic membrilor asociaților implicați și Adunării Generale a Asociației, situația la zi a stadiului implementării;
4. exercită atribuţii şi sprijină Operatorul în parcurgerea procedurilor pentru obţinerea avizelor, acordurilor şi autorizaţiilor necesare; 

5. coordonează activitățile de actualizarea Masterplanului și a listelor de lucrări prioritare rezultate din acestea;

6. cooperază instituțional cu Consiliul Județean, Autoritățile locale și Operator în vederea actualizării, aprobării și implementării Master Planului, precum și corelarea acestuia cu alte strategii județene sau locale de dezvoltare în sectorul de apă și apă uzată. 

7. verifică îndeplinirea prevederilor din Contractul de finanțare referitoare la sarcinile Asociației privind implementarea proiectului, respectiv:

· asigurarea contribuţiei din bugetele locale necesare cofinanţării Proiectului şi asigurarea cheltuielilor altele decât cele eligibile, în conformitate cuclauzele contractelor de finanțare şi cu prevederile hotărârilor consiliilor locale/consiliului judeţean, care fac parte integrantă din Cererea de Finanţare.

· transmiterea la Autoritatea de management,  împreună şi solidar cu S.C. APASERV Satu Mare S.A, a dovezii privind includerea în bugetul propriu (din surse proprii/credite bancare, bugete locale) a sumelor aferente asigurării cofinanţării şi a cheltuielilor altele decât cele eligibile, cu excepţia TVA..
· actualizarea Contractul de Delegare, astfel încât acesta să corespundă cu prevederile Cererii de Finanţare, Contractului de Finanţare în general şi cu politica de tarifare în particular.

8. Acordă suport tehnic și semnează rapoartele de specialitate pentru proiectele de hotărâri, referitoare la activitatea Asociație,  care se supun aprobării Consiliului Județean Satu Mare. 

5.Departament Master Plan, Strategii de dezvoltare, Programe
1. elaborarea/actualizarea/revizuirea Strategiei de Dezvoltare  a Serviciului:

2. asigura elaborarea, actualizarea/revizuirea strategiei de dezvoltare, utilizând principiul planificarii strategice multianuale, pe care le supune spre avizare Consiliului Director și spre  aprobare Adunarii Generale a ADI; Elaborarea strategiei de dezvoltare trebuie sa fie un proces reiterativ, revizuirea acesteia trebuind să fie făcuta ca regula generala la un interval de 5 ani;

3. pe baza strategiei de dezvoltare a serviciului stabillește investițiile necesare atingerii obiectivelor prevazute de aceasta strategie și prioritizarea acestora. Aceste investiții trebuie corelate cu planurile de investiții din master planurile judetene/ zonale. Planurile de investiții vor fi actualizate periodic tinand seama de strategia de dezvoltare a serviciului.

4. asigură elaborarea programelor de reabilitare, extindere şi modernizare a sistemelor de utilităţi publice existente, a programelor de înfiinţare a unor noi sisteme, inclusiv cu consultarea Operatorului, precum şi a programelor de protecţie a mediului, pe care le supune spre acizare Consiliului Director și spre  aprobare adunării generale a Asociaţiei;

5. asigură coordonarea proiectării şi execuţiei lucrărilor tehnico-edilitare, în scopul realizării acestora într-o concepţie unitară şi corelată cu programele de dezvoltare economico-socială a localităţilor, de amenajare a teritoriului, urbanism şi mediu;
6. analizează direcțiile de dezvoltare ale serviciului stabilite în Master Planul judetean/ zonal aprobat;

7. asigura consultarea asociațiilor utilizatorilor în vederea stabilirii politicilor și strategiilor locale de functionare a Serviciului;

8. în baza prevederilor din master plan și a strategiei de dezvoltare, elaboreaza planul de investiții aferent ariei de operare, consultandu-se in acest sens cu Operatorul și reprezentanții UAT implicate;

9. listele de investitii prioritare și planurile de finantare a acestora vor fi discutate în ședintele adunării generale a ADI și aprobate de autoritățile deliberative ale asociaților beneficiari ai investițiilor (proprietarii bunurilor rezultate in urma investitiilor), precum și ale asociatilor deserviti de bunurile rezultate in urma investitiilor. Acestea vor fi anexate la contractul de delegare si fac parte integranta din acesta. 

10. supune avizului consultativ al ADI Studiile de fezabilitate aferente listelor de investiții prioritare  înainte de a fi aprobate de autoritățile deliberative ale asociaților beneficiari ai investițiilor (proprietarii bunurilor rezultate în urma investițiilor). 
6.Compartimentul Secretariat, financiar, resurse umane, achiziții;

1. urmărește respectarea legislației fiscale la nivel de  Asociație;

2. efectuează, prin bancă, operaţiunile de  plăţi curente ale Asociației

3. elaborează proiectul bugetului de venituri şi cheltuieli al Aparatului Tehnic;

4. întocmește bugetul general al  Asociației, pe baza cuantumului cotizațiilor propus de către Consiliul Director și aprobat de către Adunarea Generală a Asociației;

5. raportează/comunică /transmite rezultatele financiare  ale Asociației

6. elaborează și implementează  sistemul general de evidență a gestiunii Asociației

7. răspunde pentru efectuarea la termen şi în cuantumul stabilit a vărsămintelor cuvenite bugetului statului;

8. urmărește încasarea la termen a cotizațiilor în cuantumul aprobat de Adunarea Generală a Asociației și face toate demersurile necesare pentru recuperarea restanțelor în conformitate cu măsurile dispuse de către Consiliul Director

9. efectuează analize de eficienţă economică şi financiară la cererea Directorului Executiv sau la solicitarea Consiliului Director;

10. efectuează operaţiunile de cumpărare de bunuri, pe baza referatelor de necesitate aprobate de Directorul Executiv, potrivit legislaţiei în vigoare;

11. prezintă toate documentele  de contabilitate primară  și asigură suport  firmei/persoanei fizice autorizate pentru întocmirea situațiilor financiare ale Asociației și a bilanțului contabil, conform contractului de servicii încheiat.

12. supune aprobării Adunării Generale a Asociației raportul Consiliului Director pentru perioada anterioară, raportul Comisiei de Cenzori, situațiile financare ale Asociației pentu exercițiul financiar încheiat și proiectul bugetului de venituri și cheltuieli pentru următorul exercițiu financiar

13. asigură raportarea tuturor situațiilor  solicitate de legislația în vigoare.
14. asigură înregistrarea contractelor de muncă la Inspectoratul Teritorial de Muncă a contactelor de muncă și a actelor adiționale la acestea.

15. pregătește ședințe Adunării generale ale Asociaților, sens în care:

· convoacă Adunarea Generală a Asociației la solicitarea Președintelui Asociației sau a unui număr de cel puțin 1/3 membri  Asociației 

· transmite Convocatorul prin scrisoare/fax/mail cu cel puțin 5 (cinci) zile lucrătoare înainte de data ședinței

16. întreprinde demersurile necesare pentru înregistrarea/reînnoirea/recuperarea înregistrării autorităţii contractante în SEAP sau recuperarea certificatului digital, dacă este cazul; 
17. elaborează şi, după caz, actualizează, pe baza necesităţilor transmise de celelalte compartimente ale autorităţii contractante, strategia de contractare şi programul anual al achiziţiilor publice;

18. elaborează sau, după caz, coordonează activitatea de elaborare a documentaţiei de atribuire şi a documentelor-suport, în cazul organizării unui concurs de soluţii, a documentaţiei de concurs, pe baza necesităţilor transmise de compartimentele de specialitate;

19. îndeplineşte obligaţiile referitoare la publicitate, astfel cum sunt acestea prevăzute de Lege;

aplică şi finalizează procedurile de atribuire; 

20. realizează achiziţiile directe; 

21. constituie şi păstrează dosarul achiziţiei publice;
22. elaborează Strategia anuală de achiziții publice a Asociației pe baza referatelor de necesitate transmise de celelalte compartimente;

23. publică pe site-ul Asociației toate hotărârile adoptate de către Adunarea Generală a Asociației
Capitolul IV-  Criterii și Proceduri de evaluare a personalului 
din Aparatul Tehnic al Asociației

I  Criteriile de evaluare a activității profesionale a salariatului sunt următoarele:

1.   responsabilitățile postului;
2. gestionarea responsabilă a resurselor alocate (timp, materiale, tehnologie, financiare) 

3.  calitatea lucrărilor;

4.  volumul activității desfașurate;

5.  rezultatele obținute;

6. cunoștinte, experiența și capacitatea de autoperfecționare;;

7. asumarea responsabilităților

8. gradul de implicare în executarea atribuţiilor 

9. capacitatea de a lucra în condiţii specifice (ore suplimentare, delegări etc.)
10. adecvarea la complexitatea muncii

-interpretarea unui volum mare şi diversificat de informaţii 

-capacitatea de analiză şi sinteză 

11. Iniţiativă şi creativitate
-construirea de alternative/opţiuni în tratarea cazurilor sau a sarcinilor complexe 
-iniţiativa prezentării de soluţii noi pentru rezolvarea problemelor, motivarea ideilor, prezentarea unor planuri de acţiune şi evaluarea consecinţelor schimbărilor 
-propuneri de schimbare a unor reglementări, proceduri, procese pentru domeniul de activitate

12. grija faţă de imaginea instituţiei (ţinuta, comportament, disciplină organizatorică) 

13. colegialitate, corectitudine în raporturile de munca;
II. Calificativul final al evaluării se stabileşte pe baza notei finale, după cum urmează:

 a) între 1,00 - 2,00 = nesatisfăcător;
 b) între 2,01 - 3,50 = satisfăcător; 
 c) între 3,50 - 4,50 = bine; 
 d) între 4,51 - 5,00 = foarte bine.

Evaluare se desfășoară anual, în trimestrul I pentru activitatea desfășurată în anul anterior.
Capitolul V  Reguli privind protecţia, igiena şi securitatea în muncă în cadrul unităţii
Prevederi generale 
(1) Normele generate de protecţia muncii, igiena şi securitatea în muncă, se aplică angajatorilor și   persoanele angajate de către angajator, conform Legii nr. 319/2006 - Legea securităţii şi sănătăţii în muncă şi ale Normelor metodologice de aplicare a prevederilor Legii securităţii şi sănătăţii în muncă nr. 319/2006, aprobate prin Hotărârea nr. 1425 din 11/10/2006 cu modificările şi completările ulterioare. 
(2) În accepţiunea legii, securitatea şi sănătatea în muncă constituie ansamblul de activităţi instituţionalizate având ca scop asigurarea celor mai bune condiţii în desfăşurarea procesului de muncă, apărarea vieţii, integrităţii fizice şi psihice, sănătăţii lucrătorilor şi a altor persoane participante la procesul de muncă.
(3) În conformitate cu prevederile Codului Muncii, ale Legii nr. 319/2006 şi ale Normelor metodologice de aplicare a prevederilor Legii securităţii şi sănătăţii în muncă nr. 319/2006 aprobate prin Hotărârea nr. 1425 din 11/10/2006 cu modificările şi completările ulterioare, fiecare lucrător trebuie să îşi desfăşoare activitatea, în conformitate cu pregătirea şi instruirea fiecăruia, precum şi cu instrucţiunile primite din partea angajatorului, astfel încât să nu expună la pericol de accidentare sau îmbolnăvire profesională atât propria persoană, cât şi alte persoane care pot fi afectate de acţiunile sau omisiunile sale în timpul procesului de muncă
(4) Persoana responsabilă cu activitatea de prevenire şi protecţie a muncii din cadrul Aparatului Tehnic al Asociației este ________ având  următoarele atribuţii principale:
 a) să identifice pericolele şi să evalueze riscurile pentru fiecare componentă a sistemului de muncă, respectiv executant, sarcină de muncă, mijloace de muncă/echipamente de muncă şi mediul de muncă pe locuri de muncă/posturi de lucru;
 b) să elaboreze, îndeplinească, monitorizeze şi să actualizeze planul de prevenire şi protectie;
 c) să elaboreze instrucţiuni proprii pentru completarea şi/sau aplicarea reglementărilor de securitate şi sănătate în muncă, ţinând seama de particularitaţile activităţilor şi ale companiei, precum şi ale locurilor de muncă/posturilor de lucru, şi să le difuzeze în companie numai după ce au fost aprobate de către angajator ; 
d) să propună atribuţii şi răspunderi în domeniul securităţii şi sănătăţii în muncă, ce revin lucrătorilor, corespunzator funcţiilor exercitate, care se consemnează în fişa postului, cu aprobarea angajatorului; e) să verifice însuşirea şi aplicarea de către toţi lucrătorii a măsurilor prevăzute în planul de prevenire şi protecţie, a instrucţiunilor proprii, precum şi a atribuţiilor şi responsabilităţilor ce le revin în domeniul securităţii şi sănătăţii în muncă, stabilite prin fişa postului;
 f) să întocmescă necesarul de documentaţii cu caracter tehnic de informare şi instruire a lucrătorilor în domeniul securităţii şi sănătăţii în muncă;
 g) să elaboreze tematici pentru toate fazele de instruire, să stabilească, în scris , periodicitatea instruirii adecvate pentru fiecare loc de muncă, să asigure informarea şi instruirea lucrătorilor în domeniul securităţii şi sănătăţii în muncă şi să verifice însuşirea şi aplicarea de către lucrători a informaţiilor primite; 
h) să elaboreze programul de instruire-testare la nivelul companiei;
 i) să urmărească realizarea măsurilor dispuse de către inspectorii de muncă, cu prilejul vizitelor de control şi al cercetării evenimentelor; 
j) să urmărească actualizarea planului prevenire si protecţie şi a planului de evacuare
Planul de evacuare va fi cel stabilit de către Consiliul Județean Satu Mare.

Tipuri de instruire:

a) la angajare la locul de muncă 
b) periodică
Instruirea se va consemna în mod obligatoriu în fişa individuală de instruire, conform anexei nr.11 la normele metodologice, cu indicarea materialului predat, duratei şi datei instruirii. Completarea fişei individuale se va face imediat după efectuarea instruirii.
Capitolul VI Principii Proprii de Nediscriminare şi de Respectare
 a Demnităţii Salariaţilor
          Asociația respectă prevederile legale cu privire la nediscriminare şi la respectarea demnităţii umane şi aplică principiul egalităţii de tratament faţă de toţi salariaţii săi. 
1. Relaţiile de muncă din cadrul Societăţii nu sunt condiţionate de apartenenţa salariatului la o rasă, naţionalitate, etnie, religie, categorie social, convingerile, sexul sau orientarea sexuală, de vârsta sau de apartenenţa salariatului la o categorie defavorizată; 
2.  Asociația va aplica principiile din prezentul Regulament intern în următoarele domenii:
 a) încheierea, suspendarea, modificarea sau încetarea contractului individual de muncă;
 b) stabilirea şi modificarea atribuţiilor de serviciu, locului de muncă sau a salariului; 
c) acordarea drepturilor sociale, altele decât cele ce reprezintă salariul; 
d) formarea, perfecţionarea, reconversia şi promovarea profesională; 
e) aplicarea măsurilor disciplinare; 
  3.  Orice discriminare directă sau indirectă faţă de un salariat, bazată pe criterii de sex, orientare sexuală, caracteristici genetice, vârstă, apartenenţă naţională, rasă, culoare, etnie, religie, opţiune politică, origine socială, handicap, situaţie sau responsabilitate familială, apartenenţă ori activitate sindicală, este interzisă. 
  4.  Constituie discriminare directă actele şi faptele de excludere, deosebire, restricţie sau preferinţă, întemeiate pe unul sau mai multe dintre criteriile prevăzute la punctual 1 care au ca scop sau ca efect neacordarea, restrângerea ori înlăturarea recunoaşterii, folosinţei sau exercitării în cadrul relaţiilor de muncă din companie a drepturilor prevăzute în legislaţia muncii. 
5.  Salariaţii  Aparatului Tehnic al Asociației beneficiază de condiţii de muncă adecvate activităţii desfăşurate, de protecţie socială, de securitate şi sănătate în muncă, precum şi de respectarea demnităţii şi a conştiinţei sale, fără nici o discriminare. 
6.  Asociația recunoaşte dreptul la plată egală pentru muncă egală, dreptul la negocieri protecţia datelor cu caracter personal precum şi dreptul la protecţie împotriva concedierilor nelegale. 
7  Relaţiile de muncă în cadrul Asociației se bazează pe principiul consensualităţii şi al bunei credinţe. Pentru buna desfăşurare a relaţiilor de muncă participanţii la raporturile de muncă se vor informa şi se vor consulta reciproc conform prevederilor legii şi ale contractelor de muncă. 
8. În îndeplinirea sarcinilor de serviciu angajaţii au obligaţia de a respecta demnitatea funcţiei deţinute corelând libertatea dialogului cu promovarea intereselor Asociației

9. Personalul angajat al Asociației are obligaţia de a nu folosi atribuţiile şi/sau prerogativele funcţiei deţinute în alte scopuri decât cele prevăzute de lege.
CAPITOLUL VII  Drepturile şi Obligaţiile  Asociației  şi ale salariaţilor săi
I. DREPTURILE ŞI OBLIGAŢIILE CONDUCERII 
(1) Drepturile conducerii sunt următoarele:

 a) să stabilească organizarea şi funcţionarea Aparatului Tehnic al Asociației;

 b) să stabilească atribuţiile corespunzătoare pentru fiecare salariat, în condiţiile legii; 
 c) să dea dispoziţii cu caracter obligatoriu pentru salariat, sub rezerva legalităţii lor; 
 d) să exercite controlul asupra modului de îndeplinire a sarcinilor de serviciu; 
 e) să constate săvârşirea abaterilor disciplinare şi să aplice sancţiunile corespunzătoare, potrivit legii şi  a prezentului regulamentului intern;
 f) să stabileasca obiectivele de performanţă individuală, precum și criteriile de evaluare a realizării acestora; 
g) să testeze anual salariații prin efectuarea evaluării activității profesionale, conform criteriilor prevazute în Capitolul IV  din prezentul regulament. 
(2) Obligaţiile conducerii  sunt următoarele: 
a) să informeze salariaţii asupra condiţiilor de muncă şi asupra elementelor care privesc desfăşurarea relaţiilor de muncă; 
b) să asigure permanent condiţiile tehnice şi organizatorice avute în vedere la elaborarea normelor de muncă şi condiţii corespunzătoare de muncă; 
c) să acorde salariaţilor toate drepturile ce decurg din lege şi din contractele individuale de muncă;
 d) să evalueze salariatul numai după obiectivele de performanță individuale impuse, folosind criteriile de evaluare a realizarii acestora; 
e) să plătească toate contribuţiile şi impozitele aflate în sarcina sa, precum şi să reţină şi să vireze contribuţiile şi impozitele datorate de salariaţi, în condiţiile legii; 
g) să infiinţeze registrul general de evidenţă a salariaţilor şi să opereze înregistrările prevăzute de lege; 
e) să elibereze, la cerere, toate documentele care atestă calitatea de salariat a solicitantului; 
g) să asigure confidenţialitatea datelor cu caracter personal ale salariaţilor; 
II.  DREPTURILE ŞI OBLIGAŢIILE SALARIAŢILOR 
(1) Drepturile salariatilor sunt următoarele:
 a) dreptul la salarizare pentru munca depusă; 
 b) dreptul la repaus zilnic şi săptămânal; 
 c) dreptul la concediu de odihnă anual; 

 d) dreptul la egalitate de şanse şi de tratament; 

 e) dreptul la demnitate în muncă;

 f)  dreptul la securitate şi sănătate în muncă; 

 g) dreptul de acces la formarea profesională;

 h) dreptul la informare şi consultare;

 i) dreptul de a lua parte la determinarea şi ameliorarea condiţiilor de muncă şi a mediului de muncă;      j) dreptul la protecţie în caz de concediere;

 k) dreptul la negociere colectivă şi individuală;

 l)  dreptul de a participa la acţiuni colective;

 m) dreptul de a constitui sau de a adera la un sindicat; 

 n) dreptul de a lua la cunoştinţă rezultatele evaluării performanţelor profesionale individuale şi de a contesta aceste rezultate, dacă e cazul; 
 o) alte drepturi prevazute de lege sau de contractele colective de munca aplicabile. 
(2) Obligaţiile angajaţilor sunt următoarele:

 a) obligaţia de a a îndeplini atribuţiile ce îi revin conform fişei postului;
 b) obligaţia de a respecta disciplina muncii; 
 c) obligaţia de a respecta prevederile cuprinse în regulamentul intern, fișa postului precum şi în contractul individual de muncă; 
d) obligaţia de fidelitate si de confidentialitate faţă de angajator în executarea atribuţiilor de serviciu;   e) obligaţia de a respecta măsurile de securitate şi sănătate a muncii în unitate;
 f) obligatia de a se supune obiectivelor de performanță individuale impuse, precum și criteriilor de evaluare a realizării acestora; 
 g) obligaţia de a respecta secretul de serviciu; 
 h) obligatia de a respecta programul de lucru; 
 i) alte obligaţii prevăzute de lege sau de contractul colectiv de muncă aplicabil; 
 j) să îşi îndeplinească cu profesionalism, loialitate, corectitudine şi în mod conştiincios îndatoririle de serviciu şi să se abţină de la orice faptă care ar putea să aducă prejudicii companiei; 
k) să anunţe, personal sau prin altă persoană, conducerea Asociației în situaţia în care, din motive obiective ori din cauza îmbolnăvirii absentează de la serviciu;
 l) să aibă o atitudine demnă şi corectă, respectuoasă şi principială dând dovadă de iniţiativă, creativitate, spirit constructiv, prezenţă de spirit, capacitate decizională, operativă, diplomaţie;
m) să nu denigraze compania in presa sau in alte medii; 
n)  să nu utilizeze facilitatile companiei in scop propriu, comercial etc; 
o) să nu utilizeze timpul de lucru în scopuri personale; 
p) să folosească dotările şi materialele  numai pentru activităţi legate de obiectul său de activitate ca salariat, urmărind utilizarea lor eficientă şi menţinerea în bună stare de funcţionare; 
r) să nu pretindă sau să nu primească de la colegii de muncă, subalternii, superiorii sau de la persoane străine, avantaje materiale pentru exercitarea atribuţiilor sale de serviciu sau pentru rezolvarea unor servicii; 
s) să dea relaţii în scris la solicitarea conducerii unităţii, dacă este în cunoştinţă de cauză, în vederea efectuării cercetărilor prealabile privind accidentele de muncă şi abaterile disciplinare; 
t) să anunţe şefii ierarhici imediat ce a luat cunoştinţă de producerea unui accident, păstrând, atât cât este posibil, intactă, starea de fapt în care acesta s-a produs; 
u) să efectueze concediul de odihnă în perioada programată, 
v) să nu deterioreze, degradeze sau descompleteze din neglijenţă sau în mod voit echipamentele de muncă, instalaţiile sau dotările companiei; 
x) să menţină ordinea şi curăţenia la locul de muncă.
       Asociația are obligaţia de încheiere a contractului individual de muncă în formă scrisă. Selecția personalului în vederea angajării se face prin selecție de dosare și în urma susținerii unui interviu.  Concluziile interviului de selecție vor fi prezentate Consiliului Director care va decide asupra efectuării angajării.
     Anterior încheierii sau modificării contractului individual de munca, angajatorul are obligaţia de a informa persoana selectată în vederea angajării ori, după caz, salariatul, cu privire la clauzele esenţiale pe care intenţionează să le înscrie în contract sau să le modifice. Obligatia de informare a persoanei selectate în vederea angajării sau a salariatului se consideră îndeplinită de către angajator la momentul semnării contractului individual de muncă sau a actului adiţional, după caz.
Informarea efectuată va fi cu privire la cel puţin următoarele elemente:
 a) identitatea părţilor; 
b) locul de muncă sau, în lipsa unui loc de muncă fix, posibilitatea ca salariatul să muncească în diverse locuri; 
c) sediul sau, după caz, domiciliul angajatorului; 
d) funcţia/ocupaţia conform specificaţiei Clasificării ocupaţiilor din România sau altor acte normative, precum şi fişa postului, cu specificarea atribuţiilor postului; 
e) criteriile de evaluare a activităţii profesionale a salariatului aplicabile la nivelul angajatorului; 
f) riscurile specifice postului; 
g) data de la care contractul urmează să îşi producă efectele; 
h) în cazul unui contract de muncă pe durată determinată sau a unui contract de muncă temporară, durata acestora; 
i) durata concediului de odihnă la care salariatul are dreptul;
 j) condiţiile de acordare a preavizului de către părţile contractante şi durata acestuia; 
k) salariul de bază, alte elemente constitutive ale veniturilor salariale, precum şi periodicitatea plăţii salariului la care salariatul are dreptul; 
l) durata normală a muncii, exprimată în ore/zi şi ore/săptămână; 
m) indicarea contractului colectiv de muncă ce reglementează condiţiile de muncă ale salariatului; 
n) durata perioadei de probă, după caz. 
(2) Orice modificare a unuia dintre elementele prevazute a fi continute de informare, în timpul executării contractului individual de muncă impune încheierea unui act adiţional la contract, intr-un termen de 20 de zile lucrătoare de la data apariţiei modificării, cu excepţia situaţiilor in care o asemenea modificare este prevăzută în mod expres în lege.
Capitolul VIII  Reguli concrete de disciplina muncii
I.  Reguli obligatorii la angajare:
 Candidatul va respecta următoarele reguli: 
1) acceptă să prezinte toate documentele solicitate de  compartimentul resurse umane în vederea identificării sale corecte, de constituire a dosarului său de personal şi de completare a contractului său individual de muncă; 
2) acceptă să completeze toate formularele privind asigurările sociale obligatorii şi declaraţiile legate de impozitarea globală a veniturilor, cât şi a altor documente prevăzute de legislaţia muncii în vigoare; 3) acceptă să prezinte documentele de muncă prevăzute de legislaţia muncii în vigoare (acte de stare civila, recomandare, curriculum vitae, certificat de cazier etc.
II  Reguli obligatorii pe durata executării contractului individual de muncă:
 (1) participă la instruirea introductiv generală de securitate şi sănătate în muncă, la instructajul de prevenire şi stingere a incendiilor şi la instruirile/instructajele, periodice de la locul de muncă, planificate pe toată durata executării contractului individual de muncă;
(2) respectă programul de lucru, verificarea făcându-se în baza condicii de prezență; 

Nerespectarea programului de lucru se va sanctiona desciplinar putandu-se ajunge pana la desfacerea disciplinara a contractului individual de munca. 
(3) îndeplineşte sarcinile de serviciu planificate de conducătorul locului său de muncă; 
(4) asigură o calitate corespunzătoare operaţiunilor pe care le execută, în conformitate cu fişa postului stabilită, sau asumate ca urmare a angajamentului luat pentru înlocuirea unui coleg atunci când acesta executa concediul de odihna planificat. Orice greşeală atrage după sine imputarea pagubelor produse. Cazurile grave sunt considerate abatere disciplinară, cu toate consecinţele care decurg din prezentul Regulament intern. 
(5) respecta prevederile angajamentului său de confidenţialitate şi de neconcurenţă (daca este cazul), a și asigura confidențialitatea operaţiunilor prevăzute în fişa postului și a discuțiilor pe linie de serviciu purtate cu clienții sau colegii,
(6)  respecta termenele stabilite pentru realizarea lucrarilor;
(7) utilizează complet timpul de muncă pentru realizarea sarcinilor de serviciu care i-au fost planificate de conducătorul său direct; 
(8) foloseşte un limbaj şi o atitudine civilizată cu colegii săi de muncă, cu subalternii şi cu personalul de conducere 
(9) pentru deplasarea in tara/strainatate poate folosi mijloacele de transport proprietate Asociației numai cu acordul conducerii acesteia. În utilizarea autoturismului in interes de serviciu salariatul desemnat are următoarele obligații:

 -respectarea regulilor obligatorii de circulație rutieră; 
-conducerea autoturismului cu prudenta și în consens cu cerințele colegilor alături de care se efectuează deplasarea;
(10) aplică normele legale de securitate şi sănătate în muncă şi de prevenire şi stingere a incendiilor; anunţă imediat orice situaţie care poate pune în pericol locul său de muncă sau orice situaţie de pericol iminent; 
(11) orice absenţă nemotivată constituie abatere disciplinară, cu toate consecinţele care decurg din prezentul Regulament intern.  Realizarea unui număr de 3 (trei) zile de absenţe nemotivate consecutive sau a unui numar de 5 (cinci) zile/40 de ore de absenţe nemotivate cumulate/an, atrage concedierea, de drept, pentru motive disciplinare; 
(12) salariaţii au obligaţia de a înştiinţa angajatorul cu privire la apariţia stării de incapacitate temporara de muncă în termen de 48 de ore de la data acordării concediului medical. În situaţia în care apariţia stării de incapacitate temporară de muncă a intervenit în zilele declarate nelucrătoare, salariaţii au obligaţia de a înştiinţa angajatorul în prima zi lucrătoare. În situaţie contrară va fi pontat absent nemotivat, actele medicale nefiind luate în considerare;
 (13) anunţă despre orice modificare a datelor personale, intervenită, pentru o preluare corectă în documentele întocmite de acesta atat în sistemul informatic al asigurărilor sociale obligatorii cât şi pentru impozitarea corectă a veniturilor; 
(14) respectă orice alte măsuri luate de Directorul executiv care vizează îmbunătăţirea condiţiilor de securitate şi sănătate în muncă şi de dezvoltare a capacităţilor tehnice ale locului său de muncă;
(15) acceptă necondiţionat încasarea prin mijloace electronice de plată a veniturilor sale salariale obţinute în urma executării contractului individual de muncă, la o Bancă agreată de Asociație; Plata salariului se face la data de 5 a fiecărei luni.
Reguli obligatorii la încetarea contractului individual de muncă 
Salariatul are urmatoarele obligații:
 a) să respecte perioada legală de preaviz convenită de părţi la încheierea contractului individual de muncă si stipulata in contractul colectiv de muncă aplicabil; 
b) să asigure predarea  tehnicii de calcul şi a programelor folosite,
c) să predea toate documentele planificate şi realizate (după caz) până la încetarea contractului său individual de muncă, sa nu sustraga documente de lucru pentru a le folosi in alte scopuri; 
d) să asigure îndeplinirea tuturor sarcinilor de serviciu care i-au fost ordonate, anterior încetării contractului său individual de muncă;
 e) să se prezinte, conform programării stabilite de compartimentul de resurse umane pentru închiderea dosarului personal şi predarea documentelor sale de muncă; 
f) să păstreze confidențialitatea documentelor utilizate și acțiunilor întreprinse în activitatea desfășurată cel puțin 1 an de la încetarea raporturilor de serviciu:
Timpul de muncă 
1) Durată timp muncă.
 
     Timpul de muncă reprezintă orice perioadă în care salariatul prestează munca, se află la dispoziţia angajatorului şi îndeplineşte sarcinile şi atribuţiile sale, conform prevederilor contractului individual de muncă și anexele acestuia şi/sau ale legislaţiei în vigoare.
           Pentru salariaţii angajaţi cu normă întreagă durata normală a timpului de muncă este de 8 ore/zi şi de 40 de ore/săptămână. Repartizarea timpului de muncă în cadrul săptămânii de lucru este de luni până vineri în intervalul oral 08.00-16.00.

Conducătorul locurilor de muncă are obligaţia ca, prin dispoziţii scrise sau verbale, după caz, să ia măsuri pentru folosirea completă a timpului de lucru de către toţi salariaţii şi să organizeze controlul îndeplinirii obligaţiilor de serviciu la termenele fixate. Astfel, acesta pot dispune schimbarea locului de muncă, în funcţie de necesităţi şi în limitele prevederilor contractului individual de muncă. 
 

Programul de lucru şi modul de repartizare al acestuia pe zile, stabilit prin prezentul regulament intern sunt aduse la cunoştinţa salariaţilor prin intermediul contractului individual de munca.  Asociația ţine evidenţa orelor de muncă prestate de către fiecare salariat prin foaie colectivă de prezenţă.

2) Sărbători legale. 
   Zile de sărbătoare legală în care nu se lucrează sunt: 
► 1 şi 2 ianuarie 
► 24 Ianuarie

► a doua si a treia zi de Paşti 
► 1 mai 
► prima şi a doua zi de Rusalii
 ► Adormirea Maicii Domnului 
► 1 decembrie 
► prima şi a doua zi de Crăciun 
► 2 zile pentru fiecare dintre cele 3 sărbători religioase anuale, declarate astfel de cultele religioase legale, altele decât cele creştine, pentru persoanele aparţinând acestora. 
3) Zile libere plătite:

(1) În cazul unor evenimente familiale deosebite, salariaţii au dreptul la zile libere plătite, care nu se includ în durata concediului de odihnă;

(2)  Cererile pentru acordarea de zile libere plătite vor fi însoţite de acte şi documente care să certifice dreptul de a beneficia de acestea.
4) Concediul de odihnă:

(1)   Dreptul la concediu de odihnă anual plătit este garantat tuturor salariaţilor și este prevăzut în Contractul invidual de muncă.
(2) Durata minima a concediului de odihna anual este de 20 de zile lucrătoare. 
(3)   Durata concediului de odihnă se stabilește în funcție de vechimea în muncă, astfel:

Vechimea în muncă                 Durata concediului

    _________________                 __________________

    - până la 5 ani                   20 zile lucrătoare

    - între 5 şi 15 ani               25 zile lucrătoare

    - peste 15 ani                    30 zile lucrătoare
(4)  Perioada de efectuare a concediului de odihnă anual se va realiza în baza unei programări anuale colective pentru a nu perturba activitatea. Angajatorul poate rechema salariatul din concediul de odihnă în caz de forţă majoră sau pentru interese urgențe care impun prezenţa salariatului la locul de muncă.  Când din motive neimputabile salariatului, acesta nu şi-a efectuat integral concediul de odihnă pe anul în curs, restul de concediu se va acorda până la sfârşitul anului următor, în perioada solicitată de salariat. 
(5)  Pentru perioada concediului de odihnă anual salariatul beneficiază de o indemnizaţie de concediu, care nu poate fi mai mică decât salariul de bază, indemnizaţiile şi sporurile cu caracter permanent cuvenite pentru perioada respectivă, prevăzute în contractul individual de muncă. 
5) Concediul pentru creşterea copilului în vârstă de până la 2 ani 
a) Concediul pentru creşterea copilului în vârstă de până la 2 ani constituie vechime în muncă şi se acordă la cerere salariatelor mame, cu condiţia ca acestea să solicite aceasta până la expirarea concediului postnatal. 
b) Concediul poate fi acordat şi pentru salariaţii-tată, cu prezentarea dovezilor că mama nu beneficiază de indemnizaţie pentru creşterea copilului de până la 2 ani. 
6. Concediul fără plată 
a) Pentru rezolvarea unor probleme personale salariaţii au dreptul la concedii fară plată. 
        Durata concediului fără plată este de maxim 30 zile/an.
b) Concediul fără plată pentru formare profesională 

Salariaţii au dreptul să beneficieze, la cerere, de concedii pentru formare profesională, în directă legatură cu munca sa. Concediile fără plată pentru formare profesională se acordă exclusiv la solicitarea salariatului şi nu vor depăşi un număr de 30 de zile calendaristice pe an cumulat cu alte zile de concediu fara plata solicitate. Cererea de concediu fără plată pentru formare profesională se înaintează compartimentului resurse umane cu cel puţin 30 zile calendaristice anterior efectuării acestuia şi în care se precizează obligatoriu data de începere a stagiului de formare profesională, domeniul şi durata acestuia, precum şi denumirea Instituţiei de formare profesională. Efectuarea concediului fără plată pentru formare profesională se poate realiza şi fracţionat în cursul unui an calendaristic, pentru susţinerea examenelor de absolvire a unor forme de învăţământ. Conducerea poate respinge solicitarea salariatului numai dacă absenţa salariatului ar prejudicia grav desfăşurarea activităţii. La revenirea salariatului la locul de muncă acesta are obligaţia de a prezenta, în termen de 5 zile lucrătoare, dovada efectuării cursurilor de formare profesională pe întreaga durată a concediului fără plată, precum şi a rezultatelor obţinute. Neprezentarea dovezii în termenul menţionat şi pe cale de consecinţă imposibilitatea dovedirii participării la acestea constituie abatere disciplinară si se impune declansarea procedurii de cercetare disciplinara.
7) Formarea profesională
 (1) Participarea la formare profesională poate avea loc la iniţiativa Asociației sau la iniţiativa salariatului.  În cazul în care participarea la cursurile sau stagiile de formare profesională este iniţiată de către Asociație, toate cheltuielile ocazionate de aceasta participare sunt suportate de către aceasta. 
(2) Modalitatea concretă de formare profesională, drepturile şi obligaţiile părţilor, durata formării profesionale, precum şi orice alte aspecte legate de formarea profesională, inclusiv obligaţiile contractuale ale salariatului în raport cu angajatorul care a suportat cheltuielile ocazionate de formarea profesională, se stabilesc prin acordul părţilor şi pot face obiectul unor acte adiţionale la Contractele individuale de muncă. 
8) Salariul, sporuri şi alte adaosuri şi beneficii 
(1) Venitul lunar brut reprezintă contraprestaţia muncii depusă de către salariat în baza contractului individual de muncă. 
(2) Salariul cuprinde salariul de bază și/ sau indemnizaţiile, sporurile, după caz, precum şi alte adaosuri prevăzute în Contractul de muncă .
9) Utilizarea maşinii şi a telefonului mobil 
Directorul executiv are la dispoziție un autoturism din parcul comun cu posibilitatea utilizării acestuia și în interes personal, cu plata aferentă a cheltuielilor cu carburanții.

Salariaţii pentru care există justificare din punctul de vedere al responsabilităţilor de serviciu vor beneficia de accesul la autoturismele de serviciu ale Asociației şi la serviciile de telefonie mobilă. 
Asociația va suporta costurile de întreţinere şi utilizare ale acestora numai în limitele stabilite prin buget.
Cota maximă de carburant pt. autoturismele din parcul propriu este de 400 l/lună. Această cotă poate fi depășită numai în cazuri bine justificate și cu aprobarea Consiliului Director, în limita bugetului aprobat.

Se interzice salariaţilor asociației:
 1) să întârzie de la programul de lucru sau să părăsească locul de muncă înaintea terminării programului de lucru, fără a avea aprobarea  directorului executiv. Cumularea unui număr de minimum 3 zile de absenţe nemotivate consecutive sau cumularea a 5 zile sau 40 de ore absenţe nemotivate îndreptăţeşte directorul să procedeze la încetarea disciplinară a contractului individual de muncă al salariatului respectiv;
 2) să consume băuturi alcoolice în timpul programului de lucru sau să se prezinte la programul de lucru în stare de ebrietate. Constatarea stării de ebrietate la locul de muncă se face de catre seful ierarhic superior si se confirma de cel putin 2 martori prin declaratie data si semnata de acestia. In cazul constatarii starii de ebrietate conform procedurii mai-sus amintite, directorul este indreptatit să procedeze la încetarea diciplinară a contractului individual de muncă al salariatului în cauză, pentru abatere disciplinară gravă; 
3) să fumeze în locurile care prezintă pericol de incendiu; fumatul este permis numai în locurile special amenajate; 
4) să presteze activităţi de divertisment (jocuri pe calculator, jocuri de noroc, manifestări sportive şi culturale etc. în timpul programului de lucru
 5) să adreseze injurii sau jigniri celorlalţi salariaţi sau şefilor pe linie ierarhică; să comită acte imorale, violente sau degradante .Orice faptă de această natură îndreptăţeşte directorul executiv să procedeze la încetarea contractului individual de muncă al salariatului în cauză, pentru abatere disciplinară gravă ;
7) să desfăşoare activităţi politice de orice fel;
 11) să primească de la o instituţie, client sau terţă persoană cu care Asociația întreţine relaţii comerciale şi cu care salariatul intră în contact datorită sarcinilor de serviciu, vreo indemnizaţie, orice cadou sau orice alt avantaj ; tentativa este considerată, de asemenea, o încălcare a interdicţiei;
 12) să facă publice drepturile salariale; salariaţii sunt obligaţi să păstreze secretul asupra dovezii lunare de plată prin care se detaliază elementele constitutive ale salariului; 
13)   să comită orice alte fapte interzise de prevederile legale în vigoare ; 
14) să reprezinte Asociația în relaţiile cu terţe persoane fizice sau juridice, fără a avea împuternicire/mandat ; 
15) să folosească informaţiile de care au luat cunoştinţă pentru obţinerea de avantaje personale, orice faptă de această natură fiind considerată abatere disciplinare:
Capitolul IX  Abateri disciplinare şi sancţiuni aplicabile în cadrul 
Asociația dispune de prerogativă disciplinară, având dreptul de a aplica, potrivit legii, sancţiuni disciplinare salariaţilor săi din cadrul Aparatului Tehnic ori de câte ori constată că aceştia au săvârşit o abatere disciplinară.
             Abaterea disciplinară este definită drept o faptă în legătură cu munca şi care constă într-o acţiune sau inacţiune săvârşită cu vinovăţie de către salariat, prin care acesta a încălcat normele legale, prevederile Regulamentului intern, clauzele contractului său individual de muncă sau ale Contractului colectiv de muncă aplicabil, ordinele şi dispoziţiile legale ale conducătorilor ierarhici. 
Sunt considerate abateri disciplinare, fără ca enumerarea să fie limitativă:
a) distrugerea cu rea credinţă sau sustragerea, sub orice formă, de bunuri şi valori aparţinând Asociației

b) încălcarea regulilor şi normelor de protecţia muncii şi apărare contra incendiilor precum şi a altor reglementări privind activitatea Asociației

c) consumul de băuturi alcoolice, prezentarea la serviciu în condiţii necorespunzătoare efectuării acestuia sau sub influenţa băuturilor alcoolice sau a drogurilor, refuzul de determinare a nivelului alcoolemiei cu fiola alcooltest sau de stabilire a alcoolemiei prin recoltare de probe biologice (sange);
d) nerespectarea programului de lucru stabilit, efectuarea de absenţe nemotivate, întârzieri repetate la program sau părăsirea nejustificată a locului de muncă în timpul serviciului; 
e) efectuarea în timpul programului a unor lucrări ce nu au legătură cu serviciul;
f) nerespectarea în timpul serviciului, a timpului de lucru stabilit şi încălcarea disciplinei în muncă; 
g) nerespectarea ordinei şi curăţeniei la locul de muncă, precum şi neluarea măsurilor corespunzătoare pentru folosirea în bune condiţiuni şi pentru întreţinerea bunurilor;
h) încălcarea regulilor de comportare în relaţiile de serviciu; 
i) abuzul de autoritate faţă de personalul din subordine; 
j) neîndeplinirea sarcinilor care decurg din desfăşurarea activităţii profesionale şi a obligaţiilor de serviciu cuprinse în Regulamentul intern al Asociației şi în fişele posturilor sau în fişele de atribuţiuni şi dispoziţiilor conducerii companiei;
k) refuzul de a participa la programele de instruire organizate de Asociație care se fac pe cheltuiala acesteia; 
l) fumatul în companie în alte locuri decât cele amenajate şi încălcarea regulilor de igienă şi securitate. 
Sancţiunile disciplinare, cu excepția avertismentului scris, sunt stabilite de către directorul executiv și sunt aplicate în urma efectuarii unei cercetari disciplinare prealabile, conformf procedurii de cercetare disciplinara, efectuată de catre comisia de cercetare disciplinara constituita prin decizie a directorului.
Gravitatea abaterii disciplinare săvârșite de salariat se stabilește în funcție de următoarele aspecte:
a) împrejurările în care fapta a fost săvârșită;
b) gradul de vinovație a salariatului;
c) consecințele abaterii disciplinare;
d) comportarea generală în serviciu a salariatului;
e) eventualele sancțiuni disciplinare suferite anterior de către acesta.

    În vederea desfăşurării cercetării disciplinare prealabile, salariatul va fi convocat în scris de persoana/comisia împuternicită de către angajator să realizeze cercetarea disciplinară prealabilă, precizându-se obiectul, data, ora şi locul întrevederii. Comisia îl va convoca în scris pe salariatul cercetat, cu cel puţin 5 zile lucrătoare înainte.  Neprezentarea salariatului la convocarea făcută în condiţiile prevăzute la alin. (1) fără un motiv obiectiv dă dreptul angajatorului să dispună sancţionarea, fără efectuarea cercetării disciplinare prealabile. 
În cursul cercetării disciplinare prealabile salariatul are dreptul să formuleze şi să susţină toate apărările în favoarea sa şi să ofere persoanei împuternicite să realizeze cercetarea disciplinară prealabilă toate probele şi motivaţiile pe care le consideră necesare.

Salariatul are dreptul să cunoască toate actele şi faptele cercetării şi să solicite în apărare probele pe care le consideră necesare. Comisia numită pentru efectuarea cercetării disciplinare prealabile are obligaţia de a lua o notă scrisă de la salariatul ascultat, notă în care se va preciza poziţia salariatului faţă de fapta pe care a comis-o şi împrejurările invocate în apărarea sa. La finalizarea cercetării disciplinare prealabile, persoana/comisia numită în acest sens va întocmi un proces-verbal de constatare, care trebuie să cuprindă: indicarea subiectului abaterii disciplinare, descrierea faptei, descrierea modului în care s-a desfăşurat cercetarea disciplinară prealabilă şi ascultarea salariatului, prezentarea condiţiilor şi împrejurărilor în care fapta a fost săvârşită, prezentarea consecinţelor abaterii disciplinare, a comportării generale în serviciu a salariatului şi a eventualelor sancţiuni disciplinare suferite anterior de către salariat, stabilirea gradului de vinovăţie a salariatului, probele administrate şi propunerile persoanei/comisiei împuternicite de către Angajator să realizeze cercetarea disciplinară prealabilă de clasare a cauzei sau de sancţionare disciplinară a salariatului. Lucrările comisiei de disciplină se consemnează într-un proces-verbal. 
În baza propunerii comisiei de disciplină, Angajatorul va emite decizia de sancţionare.
Sancţiuni disciplinare reprezintă încălcarea cu vinovăţie de către salariaţi a obligaţiilor de serviciu, inclusiv a regulilor de comportare, prevăzute în prezentul Regulament, constituie abatere disciplinară şi se sancţionează potrivit prevederilor legislatiei muncii în vigoare, astfel:

a) avertismentul scris

Avertismentul se aplică pentru abaterea săvârşită de salariat, atâta vreme cât aceasta se consideră a nu avea consecinţe prejudiciabile pentru Asociație.
Se consideră asemenea abateri: nerespectarea sarcinilor de serviciu, nesocotirea ordinelor primite pe scară ierarhică, jignirile aduse conducătorilor locurilor de muncă sau colegilor de muncă, comportamentul ireverenţios faţă de terţe persoane fizice sau juridice, orice faptă sau gest ce presupune lipsa de educaţie sau bune maniere.
Avertismentul constă într-o comunicare scrisă pe care angajatorul i-o adresează salariatului prin care i se atrage atenţia acestuia asupra abaterii comise şi i se fac recomandările corespunzătoare. 
b) reducerea salariului de bază pe o durată de 1-3 luni cu 5-10%

Se aplică ca urmare a neîndeplinirii sau a îndeplinirii necorespunzătoare a unora dintre atribuţiile stabilite conform fişei postului sau a prevederilor din prezentul Regulament intern, cu menţiunea că în cazul repetării abaterii i se vor aplica sancţiuni mai aspre, inclusiv desfacerea disciplinara a contractului individual de muncă, în conformitate cu prevederile art. 61 lit. A) din Codul Muncii.
     Se aplică salariaţilor care nu sunt la prima abatere sau săvârşesc fapte grave de încălcare a ordinii şi disciplinei, prin nerespectarea atribuţiilor din fişa postului sau a prevederilor Contractului colectiv de muncă la nivel de Societate şi Regulamentului intern aducând prejudicii materiale sau morale Societăţii.
c) desfacerea disciplinară a contractului individual de muncă.
Se aplică pentru săvârşirea unei fapte grave, încălcarea repetată a obligaţiilor de serviciu (inclusiv absenţa nemotivată de la programul de lucru), neîndeplinirea sarcinilor de serviciu, necorespundere profesională, nerespectarea regulilor de comportare în Asociație, aşa cum rezultă acestea din prezentul Regulament intern. Gravitatea faptei va fi constatată de către comisia de cercetare disciplinara dispusa la nivelul Asociației prin decizie a directorului executiv.
 Nu se aplică drept sancţiune amenzi disciplinare şi se aplică o singură sancţiune pentru aceeaşi abatere. 
Asociația garantează dreptul la contestaţie şi la apărare în favoarea salariatului considerat vinovat. 
(1) Decizia de sancţionare disciplinară cuprinde în mod obligatoriu: 
a) descrierea faptei care constituie abatere disciplinară; 
b) precizarea prevederilor din statutul de personal, RI sau contractul colectiv de muncă aplicabil, care au fost încălcate de salariat;
c) motivele pentru care au fost înlăturate apărările formulate de salariat în timpul cercetării disciplinare prealabile sau motivele pentru care, în condiţiile prevăzute la art. 267 alin. (3) din Codul muncii, nu a fost efectuată cercetarea; 
d) temeiul de drept în baza căruia sancţiunea disciplinară se aplică; 
e) termenul în care sancţiunea poate fi contestată; 
f) instanţa competentă la care sancţiunea poate fi contestată.
 (2) Decizia de sancţionare se comunică salariatului în cel mult 5 zile calendaristice de la data emiterii şi produce efecte de la data comunicării.
(3) Comunicarea se predă personal salariatului, cu semnătură de primire, ori, în caz de refuz al primirii, prin scrisoare recomandată, la domiciliul sau reşedinţa comunicată de acesta. 
(4) Decizia de sancţionare poate fi contestată de salariat la instanţele judecătoreşti competente în termen de 30 de zile calendaristice de la data comunicării.
Cap.  X  Procedura de solutionare a cererilor sau reclamațiilor individuale ale salariaților
(1) Salariaţii au dreptul să adreseze conducerii Angajatorului, în scris, petiţii individuale, dar numai în legătură cu problemele proprii apărute la locul de muncă şi în activitatea desfăşurată
Prin petiţie se înţelege orice cerere sau reclamaţie individuală pe care un salariat o adresează conducerii Angajatorului în condiţiile legii şi ale Regulamentului intern.  Petiţiilor anonime nu li se va da curs, acestea urmând a fi clasate. 
(2)  Cererile sau reclamaţiile se adresează reprezentantului legal al Angajatorului şi se înregistrează la secretariat/registratură.
(3) În cazul în care problemele sesizate în cerere sau în reclamaţie necesită o cercetare mai amănunţită, reprezentantul legal al Angajatorului numeşte o persoană sau o comisie care să verifice realitatea lor. 
(4) În urma verificării Angajatorului, persoana sau comisia numită întocmeşte un referat cu constatări, concluzii şi propuneri şi îl supune aprobării reprezentantului legal al Angajatorului. 
(5) Reprezentantul legal al Angajatorului este obligat să comunice salariatului răspunsul în termen de 30 de zile de la data depunerii cererii sau a reclamaţiei. În situaţia în care aspectele sesizate prin cerere sau reclamaţie necesită o cercetare mai amănunţită, reprezentantul legal al Angajatorului poate prelungi termenul cu cel mult 15 zile. 
(6)  Salariaţii nu pot formula două petiţii privitoare la aceeaşi problemă. În cazul în care un salariat adresează în aceeaşi perioadă de timp două sau mai multe petiţii cu acelaşi obiect, acestea se vor conexa, salariatul urmând să primească un singur răspuns. 
Dacă după trimiterea răspunsului se primeşte o nouă petiţie cu acelaşi conţinut sau care priveşte aceeaşi problemă, acestea se clasează, făcându-se menţiune că s-a verificat şi i s-a dat deja un răspuns petiţionarului.
(7) Salariaţii şi Angajatorul au obligaţia să soluţioneze conflictele de muncă prin bună înţelegere sau prin procedurile stabilite de dispoziţiile legale în vigoare.
(8) Procedura de soluţionare a conflictelor de muncă este potrivit dispoziţiilor legale în vigoare. 
Cap XI – Modalitatile de aplicare a altor dispozitii legale sau contractuale specifice 

1. Prezentul regulament se completeaza cu dispozțtiile O.UG. 96/2003 privind protectia maternitatii la locul de muncă, cu modificările și completările ulterioare.. 
Protecţia maternitatii este protecţia sănătăţii şi/sau securităţii salariatelor gravide şi/sau mame la locurile lor de muncă;
2. Locul de muncă este zona delimitată în spaţiu, în funcţie de specificul muncii, înzestrată cu mijloacele şi cu materialele necesare muncii, în vederea realizării unei operaţii, lucrări sau pentru îndeplinirea unei activităţi de către unul ori mai mulţi executanţi, cu pregătirea şi îndemânarea lor, în condiţii corespunzătoare tehnice, organizatorice şi de securitate şi sănătate în muncă, din care se obţine un venit în baza unui raport de muncă ori de serviciu cu un angajator;
3. Salariata gravidă este femeia care anunță în scris angajatorul asupra stării sale fiziologice de graviditate şi anexează un document medical eliberat de medicul de familie sau de medicul specialist care sa îi ateste aceasta stare;
4.   Salariata care a născut recent este femeia care şi-a reluat activitatea după efectuarea concediului de lauzie şi solicita angajatorului în scris măsurile de protecţie prevăzute de lege, anexând un document medical eliberat de medicul de familie, dar nu mai târziu de 6 luni de la data la care a născut; 
5. salariata care alăptează este femeia care, la reluarea activităţii după efectuarea concediului de lauzie, îşi alaptează copilul şi anunță angajatorul în scris cu privire la începutul şi sfârşitul prezumat al perioadei de alaptare, anexând documente medicale eliberate de medicul de familie în acest sens; 6. dispensa pentru consultaţii prenatale reprezintă un număr de ore libere plătite salariatei de către angajator, pe durata programului normal de lucru, pentru efectuarea consultatiilor şi examenelor prenatale pe baza recomandarii medicului de familie sau a medicului specialist; 
7. concediul postnatal obligatoriu este concediul de 42 de zile pe care salariata mama are obligaţia sa îl efectueze după naştere, în cadrul concediului pentru sarcina şi lauzie cu durata totală de 126 de zile, de care beneficiază salariatele în condiţiile legii; 
8. concediul de risc maternal este concediul de care beneficiază salariatele prevăzute la pct. 3-4 pentru protecţia sănătăţii şi securităţii lor şi/sau a fatului ori a copilului lor. 
9. Angajatorii au obligaţia să adopte măsurile necesare, astfel încât: 
a) sĂ prevină expunerea salariatelor prevăzute la art. 2 din O.U.G. 96/2003 lit. c)-e) la riscuri ce le pot afecta sănătatea şi securitatea; 
b) salariatele prevăzute la art.. 2 din O.U.G. 96/2003 lit  c)-e) sĂ nu fie constranse sa efectueze o munca dăunătoare sănătăţii sau stării lor de graviditate ori copilului nou-născut, după caz.
10. Pentru toate activităţile susceptibile sa prezinte un risc specific de expunere la agenţi, procedee şi condiţii de munca, a căror lista este prevăzută în anexa nr. 1, angajatorul este obligat să evalueze anual, precum şi la orice modificare a condiţiilor de munca natura, gradul şi durata expunerii salariatelor prevăzute la  art. 2 din O.U.G. 96/2003 lit. c)-e), în scopul determinării oricărui risc pentru securitatea sau sănătatea lor şi oricărei repercusiuni asupra sarcinii ori alaptarii. Evaluarile se efectuează de către angajator, cu participarea obligatorie a medicului de medicina muncii, iar rezultatele lor se consemnează în rapoarte scrise. 
 
Angajatorul are obligaţia sĂ păstreze confidenţialitatea asupra stării de graviditate a salariatei şi nu va anunta alţi angajaţi decât cu acordul scris al acesteia şi doar în interesul bunei desfășurari a procesului de munca, când starea de  graviditate nu este vizibilă.  În cazul în care o salariata se află în una dintre situaţiile prevăzute la art.  2 din O.U.G. 96/2003 lit  c)-e) şi desfăşoară la locul de munca o activitate care prezintă riscuri pentru sănătatea sau securitatea sa ori cu repercusiuni asupra sarcinii şi alaptarii, în sensul celor prevăzute la art. 5, alin. (1) angajatorul este obligat să îi modifice în mod corespunzător condiţiile şi/sau orarul de munca ori, dacă nu este posibil, sa o repartizeze la alt loc de muncă fără riscuri pentru sănătatea sau securitatea sa, conform recomandării medicului de medicina muncii sau a medicului de familie, cu menţinerea veniturilor salariale.
Capitolul XI. Dispoziții Finale
          Prezentul Regulament Intern intră în vigoare la data aprobării sale de către Adunarea generală a Asociaților. 

Compartimentul Resurse Umane va distribui prezentul regulament fiecărui angajat  din cadrul Aparatului Tehnic al Asociației, pentru  a-l aduce la cunoştinţă, sub semnatură.

          Prevederile prezentului regulament se completează cu prevederile Legii nr. 53/2003 – Codul Muncii cu modificările şi completările ulterioare şi cu al celorlalte acte normative în vigoare care reglementează relaţiile de muncă. de către angajator în raport cu gravitatea abaterii disciplinare săvârşite de salariat, avându-se în vedere următoarele:
a) 

